CELEX: 32012R0697
Language: sl
Date: 2012-07-25 00:00:00
Title: Izvedbena uredba Komisije (EU) št. 697/2012 z dne 25. julija 2012 o uvrstitvi določenega blaga v kombinirano nomenklaturo

31.7.2012   
            
            
               SL
            
            
               Uradni list Evropske unije
            
            
               L 203/32
            
         IZVEDBENA UREDBA KOMISIJE (EU) št. 697/2012
   z dne 25. julija 2012
   o uvrstitvi določenega blaga v kombinirano nomenklaturo
   EVROPSKA KOMISIJA JE –
   ob upoštevanju Pogodbe o delovanju Evropske unije,
   ob upoštevanju Uredbe Sveta (EGS) št. 2658/87 z dne 23. julija 1987 o tarifni in statistični nomenklaturi ter skupni carinski tarifi (1) ter zlasti člena 9(1)(a) Uredbe,
   ob upoštevanju naslednjega:
   
               (1)
            
            
               Da bi se zagotovila enotna uporaba kombinirane nomenklature, priložene k Uredbi (EGS) št. 2658/87, je treba sprejeti ukrepe v zvezi z uvrstitvijo blaga iz Priloge k tej uredbi.
            
         
               (2)
            
            
               Uredba (EGS) št. 2658/87 je določila splošna pravila za razlago kombinirane nomenklature. Navedena pravila se uporabljajo tudi za vsako drugo nomenklaturo, ki v celoti ali delno temelji na kombinirani nomenklaturi ali ji dodaja dodatne pododdelke in se predpiše s posebnimi določbami Unije za uporabo tarifnih in drugih ukrepov pri blagovni menjavi.
            
         
               (3)
            
            
               Po navedenih splošnih pravilih se blago iz stolpca (1) razpredelnice iz Priloge uvrsti pod oznako KN, ki je označena v stolpcu (2), iz razlogov iz stolpca (3) navedene razpredelnice.
            
         
               (4)
            
            
               Primerno je določiti, da se lahko imetnik v skladu s členom 12(6) Uredbe Sveta (EGS) št. 2913/92 z dne 12. oktobra 1992 o carinskem zakoniku Skupnosti (2) še tri mesece sklicuje na zavezujoče tarifne informacije, ki jih izdajo carinski organi držav članic v zvezi z uvrstitvijo blaga v kombinirano nomenklaturo in niso v skladu s to uredbo.
            
         
               (5)
            
            
               Ukrepi iz te uredbe so v skladu z mnenjem Odbora za carinski zakonik –
            
         SPREJELA NASLEDNJO UREDBO:
   Člen 1
   Blago, opisano v stolpcu (1) razpredelnice iz Priloge, se uvrsti v kombinirano nomenklaturo pod oznako KN iz stolpca (2) navedene razpredelnice.
   Člen 2
   Na podlagi člena 12(6) Uredbe (EGS) št. 2913/92 se je še tri mesece mogoče sklicevati na zavezujoče tarifne informacije, ki jih izdajo carinski organi držav članic in niso v skladu s to uredbo.
   Člen 3
   Ta uredba začne veljati dvajseti dan po objavi v Uradnem listu Evropske unije.
   
      Ta uredba je v celoti zavezujoča in se neposredno uporablja v vseh državah članicah.
      V Bruslju, 25. julija 2012
      
         
            Za Komisijo V imenu predsednika
         
         Algirdas ŠEMETA
         
            Član Komisije
         
      
   
   
      (1)  UL L 256, 7.9.1987, str. 1.
   
      (2)  UL L 302, 19.10.1992, str. 1.
   
      PRILOGA
      
                  Opis blaga
               
               
                  Uvrstitev
                  (oznaka KN)
               
               
                  Utemeljitev
               
            
                  (1)
               
               
                  (2)
               
               
                  (3)
               
            
                  Izdelek (t. i. „transformatorski modul z vtikačem RJ 45“) s priključnimi vtiči v ohišju z merami približno 2 × 1,5 × 1,5 cm.
                  Izdelek ima tiskano vezje, opremljeno s štirimi transformatorji, kondenzatorjem in štirimi upori. Ima tudi dve svetleči diodi, ki nista povezani z drugimi komponentami.
                  Izdelek je posebej zasnovan za omrežje „10/100 base-t Ethernet“ ter se namesti na tiskano vezje za namene povezave naprave z lokalnim omrežjem za prenos in sprejem signala.
                  Omogoča galvansko ločitev ter zaščito signalov pred prenapetostno obremenitvijo in sofaznimi motnjami.
               
               
                  8517 70 90
               
               
                  Uvrstitev določajo splošni pravili 1 in 6 za razlago kombinirane nomenklature, opomba 2(b) k oddelku XVI ter besedilo oznak KN 8517, 8517 70 in 8517 70 90.
                  Poleg konektorja izdelek vsebuje več različnih električnih komponent. Poleg tega, da je izdelek namenjen povezavi z električnimi tokokrogi ali znotraj njih, opravlja tudi več različnih električnih funkcij, kot so galvanska ločitev ter zaščita pred prenapetostno obremenitvijo in sofaznimi motnjami. Te komponente so enako pomembne, saj vse prispevajo k izpolnjevanju tehničnih zahtev za vzpostavitev povezave prek omrežja Ethernet.
                  Zato izdelka ne moremo uvrstiti pod tarifno številko 8536 kot vtič.
                  Ker se izdelek uporablja v aparatu za komuniciranje v žičnem omrežju, ga je treba uvrstiti pod oznako KN 8517 70 90 kot del aparata za komunikacijo v žičnih ali brezžičnih omrežjih.